open-index/open-wikipedia-markdown huggingface dataset:
Skulptor

**Skulptor** ehk **kujur** on loovisik, kes tegeleb kujude ehk skulptuuride kavandamise ja valmistamisega.

## Vaata ka

*Skulptorite loend
Jakobiidid

**Jakobiidid** olid 1688. aastal troonilt tõugatud Inglismaa ja Šotimaa kuninga James II (ladina keeles *Jacobus*) ja tema järglaste poolehoidjad. Nende hulka kuulus suur osa Inglismaa ja Šotimaa konservatiivsest aadlist ning peaaegu kogu elanikkond Šoti mägismaal (*Highland*).

Jakobiidid tegid kaks tõsist katset Inglismaa ja Šotimaa trooni tagasi võita: 1715–1716 ja 1745–1746. 1746, pärast Cullodeni (ka Culloden Moor, Culloden Muir) lahingut kaotas jakobiitide liikumine poliitilise tähtsuse.

## Välislingid
* The Jacobite Heritage
Suur katel

**Suur katel** on laht Saaremaa lõunaosas. Ta jääb Sõrve poolsaare ja Abruka (täpsemalt Vahase) saare vahele.

Suure katla rannikualadel asub mitmeid looduskaitsealuseid piirkondi, näiteks Järve luitestik.

Suure katla keskkonnaregistri kood on VEE3406000. Keskkonnaregister käsitleb lahe osadena Kuressaare, Sepamaa ja Muratsi lahte ning Laidunina-Roomassaare ja Abruka – Suur-Tulpe randa.

Lahe veepeegli pindala on umbes 158&nbsp;km². Lahe suurim sügavus on 13 m.

## Välislingid
*
Carl Friedrich Tenner

**Carl Friedrich Tenner** (vene *Карл Иванович Теннер*; 2. august 1783 Auvere mõis, Virumaa – 28. detsember 1859 Varssavi) oli eestlasest Venemaa Keisririigi kindralleitnant, geodeet ja astronoom ning Peterburi Teaduste Akadeemia auliige aastast 1832.

Tenner sündis Auvere mõisa mõisavalitseja pojana.

Tenner oli Venemaa teadusliku geodeesia rajajaid. 1805. aastal saadeti Venemaa diplomaatiline esindus krahv Juri Aleksandrovitš Golovkini juhtimisel Hiinasse. Tolleaegse kombe kohaselt oli saatkonnaga kaasas ka hulk teadlasi kes pidid teekonnal läbi Siberi ja Gobi kõrbe tegema erinevaid vaatlusi. Tenner sai ülesandeks luua teekonda ettevalmistav kaart koos läbitavate paikade kirjeldusega. Teekonnal kuulus Tenner Friedrich Theodor von Schuberti juhtimisel tegutsenud geograafiarühma ning alates Permist teostas rühm silma järgi kaardistamist. Peterburi tagasi jõudis geograafiarühm alles 1807. aastal.

1809–1811 märkis maha Venemaal esimese triangulatsiooni Peterburi ja Narva vahel. Märkisid algul koos Wilhelm Struvega 1816–1827 hiljem üksi kuni 1855. aastani, olles põhiline töö teostaja, maha meridiaanikaare 25° 20' Doonau ja Põhja-Jäämere vahel, mis läbib Tartu Tähetorni.

Tenner on avaldanud töid ka Maa suuruse ja kuju määramise kohta.

## Perekond
Carl Friedrich Tenner oli abielus ja tal oli vähemalt kolm sõjaväelasest poega:
*Nikolai Tenner (1831–1886), kindralmajor, 11. Fanagooria grenaderipolgu komandör ja hiljem 4. diviisi 2. brigaadi ülem (*Николай Карлович Теннер*)
*Jeremias Tenner (1836–1903), kindralleitnant (*Иеремий Карлович Теннер*)
*Eduard Tenner (1842–1899), kindral, kindralmajor Dmitri Tenneri (sünd.1869, *Дмитрий Эдуардович Теннер*) isa.

## Viited

## Kirjandus
*Ott Ambur, "Carl Friedrich Tenner 210", Geodeet, nr. 4 1993, lk. 24

## Välislingid
*Carl Friedrich Tenner - 210 
*Põhjalik Carl Friedrich Tenneri elulugu
* Teaduse meistriteos: kuidas sakslane Struve ja eestlane Tenner Maa kuju mõõtsid Postimees, 1. märts 2020
Vogtlandi kreis

**Vogtland** on kreis Saksimaa lääneosas.

## Kreisi omavalitsüksused
(Elanike arv 31. detsember 2006)

Linnad:

Vallad:

## Viited

## Välislingid
* Vogtlandi kreisi koduleht (*saksa keeles*)
Weißeritzi kreis

**Weißeritz** oli kreis Saksimaa lõunaosas.

## Kreisi omavalitsusüksused
(Elanike arv 31. detsember 2006)

Linnad:
# Altenberg (5890)
# Dippoldiswalde (10 568)
# Freital (39 114)
# Geising (3235)
# Glashütte (7515)
# Rabenau (4655)
# Tharandt (5601)
# Wilsdruff (13 783)

Vallad:
# Bannewitz (10 779)
# Dorfhain (1213)
# Hartmannsdorf-Reichenau (1212)
# Hermsdorf (981)
# Höckendorf (3085)
# Kreischa (4441)
# Pretzschendorf (4428)
# Schmiedeberg (4739)
BC

**BC** või **B.C.** on erinevates võõrkeelsetes tekstides esinev lühend, mis võib tähendada:

* inglise keeles *before Christ* enne Kristust (tarvitatakse aastaarvu järel)

; kohad
*Briti Columbia, Kanada provints
*Baja California, Mehhiko osariik

;organisatsioonid
*inglise keeles *British Commonwealth* ehk Briti Ühendus
*inglise keeles *British Council* ehk Briti Nõukogu
*Skymark Airlines'i IATA-kood

;meditsiin
*inglise keeles *birth control* sündimuskontroll
*inglise keeles *breast cancer*, rinnavähk

;teaduskraadid
*ladina keeles *baccalaureus chirurgiae* kirurgiabakalaureus
*inglise keeles *Bachelor of Chemistry*, keemiabakalaureus
*inglise keeles *Bachelor of Commerce*. kaubandusbakalaureus

;muusikas
*itaalia keeles *basso continuo*, generaalbass
Sinialliku allikad

**Sinialliku allikad** on kaitsealused allikad Sakala kõrgustiku keskosas Loodi-Sinialliku ürgorus, Viljandi maakonnas Viljandi vallas Intsu külas.

Allikad avanevad Loodi-Sinialliku ürgorus ja asuvad Sinialliku järve lähedal, neist suurem – Suur Siniallikas – jääb järvest lõunasse ja väiksem – Väike Siniallikas – edelasse.

Allikate veed on läbipaistvad, puhtad ja reaktsioonilt aluselised.

Allikad jäävad endise Paistu kihelkonna alale. Suur Siniallikas on olnud  ohvriallikas.

Sinialliku allikad kuuluvad Loodi looduspargi sihtkaitsevööndisse.

## Vaata ka
*Loodi looduspark
*Loodi-Sinialliku ürgorg

## Kirjandus
* Marju Kõivupuu. 101 Eesti pühapaika. Tallinn: Varrak 2011, lk 34–35.

## Välislingid
*
* Intsu küla Suur Siniallikas Hiite Maja SA andmekogus.
Klondike

**Klondike** on jõgi Põhja-Ameerikas Kanadas. Saab alguse Ogilvie mäestikust. Suubub Dawson City juures paremalt Yukoni jõkke. 

1896. aastal leiti jõe äärest kulda. See põhjustas Klondike'i kullapalaviku. Seal käis kulda otsimas ka Jack London.

## Välislingid
Savalduma karstiala

**Savalduma karstiala** asub Lääne-Viru maakonnas Tapa vallas Pandivere kõrgustiku lääneosas. 

Karstiala on tekkinud kagust piirava astangulise (4–5 m) paelava nõkku. Seal asub üle 60 karstilehtri ja -lohu. Suurvee ajal moodustub nõkku kuni 100-hektariline karstijärvik, mille sügavus on kuni 6 m.   Karstiala veestub peamiselt Savalduma soost. 

Karstiala kaitseks moodustati 1978. aastal **Savalduma karstikaitseala** (pindala 180 ha), mida omakorda hõlmab 1992. aastal moodustatud Pandivere veekaitseala.

## Viited
Fernando Lugo

**Fernando Armindo Lugo Méndez** (sündinud 30. mail 1951 Itapúa osariigis San Pedro del Paranás) on Paraguay poliitik.

Ta oli Paraguay president 15. augustist 2008 kuni 22. juunini 2012. 

Ta on endine San Pedro piiskop.
Duo (žanr)

**Duo** on kammermuusika žanr, mis on kirjutatud kahele pillimängijale ehk duole, kelle partiid on teoses suhteliselt võrdse kaaluga.
Duett (žanr)

**Duett** on vokaalmuusika žanr, mis on kirjutatud kahele lauljale, duetile.

## Tuntud popduette
*"Baby, It's Cold Outside" – Ricardo Montalbán ja Esther Williams, Red Skelton ja Betty Garrett, 1948
*"Dream a Little Dream of Me" – Louis Armstrong ja Ella Fitzgerald, 1950
*"I Got You Babe" – Sonny & Cher, 1965
*"Somethin' Stupid" – Frank Sinatra ja Nancy Sinatra, 1967
*"Don't Go Breaking My Heart" – Elton John ja Kiki Dee, 1976
*"You're the One That I Want" – John Travolta ja Olivia Newton-John, 1978
*"Endless Love" – Diana Ross ja Lionel Richie, 1981
*"Under Pressure" – Queen ja David Bowie, 1981
*"Ebony and Ivory" – Paul McCartney ja Stevie Wonder, 1982
*"Nothing's Gonna Stop Us Now" – Starship, 1987
*"(I've Had) The Time of My Life" – Bill Medley ja Jennifer Warnes, 1987
Raúl Cubas Grau

**Raúl Alberto Cubas Grau** (sündinud 23. augustil 1943) on Paraguay insener, ärimees ja poliitik, president 15. augustist 1998 kuni 28. märtsini 1999. Ta on Colorado Partei liige.

23. märtsil 1999 tapeti Cubase asepresident Luis María Argaña. Cubast süüdistati mõrva korraldamises. Ta loobus ametist ja läks maapakku Brasiiliasse. 2002. aastal tuli ta Paraguaysse tagasi, kus ta arreteeriti.
2004. aastal rööviti ja tapeti ta tütar Cecilia Cubas, kuigi Raúl Cubas maksis nõutud 800 000 USD lunaraha.
Kvartett (žanr)

**Kvartett** on muusikažanr neljale esitajale (kas lauljale või pillimängijale) ehk kvartetile kirjutatud heliteos.

Sümfooniline teos keelpillikvartett on selle žanri klassikalisemaks näiteks.

## Vaata ka
*Klaverikvartett
Hardtechno

***Hardtechno*** on suhteliselt uus stiil teknos/new beat, mis arenes välja *[[schranz]]*ist ja *[[hardcore techno]]*st. 

Esimene *[[hardcore techno]]* alla liigitatud teknoproduktsioon ilmus 1991. aastal plaadifirmade PCP ning Industrial Strength väljaandel. Kui tekno muutus pehmemaks, kaugenes *hardcore* sellest ja muutus aastatega omaette muusikastiiliks.1990. aastate lõpus sai populaarseks uus ja eriti karm teknostiil, mis algas *[[schranz]]*i liikumisest ning mida nüüd nimetatakse *hardtechno*ks. Tegu on väga kiire stiiliga, tavaliselt on tempo umbes 150–170 lööki minutis, sageli töödeldakse muusikasse ka moonutatud hääli ning võimsaid lööke tugeva bassiga. 

Aastaks 2007 sisaldasid peaaegu kõik suured Euroopa teknofestivalid, näiteks I Love Techno, Mayday, Nature One, Mysteryland jne, vähemalt ühte *hardtechno* lava või artisti. 

*Hardtechno* peamised DJ-d/produtsendid on DJ Rush, Robert Natus (teda peetakse ühtlasi ka *hardtechno* loojaks, mitte segi ajada Eesti arhitektiga), Felix Kröcher, Sven Wittekind, Boris S, Viper XXL, Frank Kvitta, DJ Amok, Matt M. Maddox, Arkus P, Tomash Gee, Leo Laker, Greg Notill, Seema, Hilarious, O.B.I., Reset, Marcel Costeau, freQuency, Pet Duo, DJ Ocram jne.
Veoloom

**Veoloom** on loom, keda rakendatakse inimeste või kaupade vedamisel.

Veoloomadena on kasutusel olnud hobune, eesel, muul, kaamel, elevant, laama, põhjapõder, veiskoer jmt.

## Vaata ka
*hobutransport
*hobune
*härg
*veis
Oleg Deripaska

**Oleg** Vladimirovitš **Deripaska** (vene keeles Олег Владимирович Дерипаска; sündinud 2. jaanuaril 1968 Dzeržinskis) on Venemaa miljardär ja suurärimees.

Deripaska on Venemaa alumiiniumitootja Rusal nõukogu esimees ja kontrollib olulist osa Venemaa metallitootmisest. Ta on ainuomanik investeerimisfirmas Basic Element (lühendatult Bael), omades sellega kaudselt Rusali aktsiate kontrollpakki.

1. veebruaril 2007 andis Euroopa Liidu konkurentsiamet Rusalile loa ühineda Viktor Vekselbergile kuuluva Sualiga ja Glencore'i alumiiniumitootmise üksusega. Nii tekkis maailma suurim alumiiniumitootja. Deripaskale kuulub selle aktsiatest 66%.

2007. aasta juuli lõpus ostis Deripaska 3 miljardi dollari eest Venemaa suuruselt 7. naftaettevõtte Russneft selle juhilt Mihhail Gutserijevilt. Miilits süüdistas Gutserijevit ebaseaduslikus äritegevuses ja Venemaa maksuamet nõudis Russneftilt ligi miljard dollarit. Russnefti müügiteatele lisas Gutserijev, et ei müünud ettevõtet vabatahtlikult.

2008. aasta finantskriisis on Deripaska olnud sunnitud müüma oma osalusi Lääne ettevõtetes. Rusalile pidi appi tulema Venemaa riik (4,5 miljardi dollarise laenuga), põhjuseks see, et Lääne pankadelt Norilsk Nikelis 25-protsendilise osaluse omandamiseks võetud laenu tagatiseks olid needsamad Nikeli aktsiad, mis kriisis suure osa oma väärtusest kaotasid.

Deripaskale kehtib alates 1998. aastast sissesõidukeeld Ameerika Ühendriikidesse. Ameeriklased kahtlustasid teda sidemetes vene maffiaga. 2009. aastal anti talle erandkorras ajutine viisa kõnelusteks General Motorsiga. Venemaa välisministeerium on taotlenud keelu tühistamist.

Oleg Deripaska elab Lõuna-Inglismaal Surrey krahvkonnas 965 hektari suuruses enklaavis.

## Kõige rikkam

Forbesi 10 kõige rikkama Venemaa eraisiku edetabelis oli Deripaska 2004. aastal neljandal kohal 5,8 miljardi USA dollariga, jäädes maha Roman Abramovitšist (14,7 miljardit), Vladimir Lissinist (7 miljardit) ja Viktor Vekselbergist (6,1 miljardit).

10. veebruaril 2007 avaldas Venemaa majandusajakiri Finans, et Venemaa rikkaimaks inimeseks tõusis 21,2 miljardi dollari suuruse varandusega Deripaska, kes tõukas rikkaima kohalt Roman Abramovitši (21,0 miljardit dollarit) .

2008. aasta kevadel hinnati Deripaska varandust 28,6 miljardile dollarile ning teda peeti Venemaa rikkaimaks inimeseks.

2009. aasta alguseks oli Deripaska varandus ajakirja Forbes andmetel vähenenud 3,5 miljardile dollarile.

## Isiklikku

Deripaska abikaasa Polina on kunagise president Boriss Jeltsini administratsioonijuhi Valentin Jumaševi tütar. Jumašev on abielus Jeltsini tütre Tatjana Djatšenkoga. Deripaskal on kaks last.

## Viited

## Välislingid

*Putin alandas oligarh Deripaskat ja andis hoiatuse „rosinasööjatele”, Eesti Päevaleht, 6. juuni 2009
Ühtne Venemaa

**Ühtne Venemaa** (vene keeles *Единая Россия*) on Venemaa suurim partei. 

Ühtne Venemaa loodi 2001. aasta aprillis. Partei eelkäijaks oli valimisliit Ühtsus ja selle fraktsioon Riigiduuma 1999. aastal valitud koosseisus. Parteil on kogu senise tegevusaja jooksul olnud parlamendis (Riigiduumas) enamus.

2013. aastal oli erakonnal 2&nbsp;073&nbsp;772 liiget.

Ühtse Venemaa noorteorganisatsioon on Noor Kaardivägi.

Kesktäitevkomitee juhiks sai parteikongressil 4. detsembril 2021 Aleksandr Sidjakin.

## Välissuhted
2004. aastal sõlmis Ühtne Venemaa koostööleppe Eesti Keskerakonnaga. 2008. aastal avas partei Iisraelis oma ametliku esinduse. 2022. aasta märtsis tühistas Keskerakonna volikogu koostööleppe Ühtse Venemaaga.

### Koostöölepped

## Vaata ka
* Isamaa – Kogu Venemaa

## Viited

## Välislingid
* Ühtse Venemaa koduleht
* Holger Roonemaa: Petseri metsades korraldatakse Anti-Erna, EPL.ee, 26. november 2008
* Heiki Suurkask. Kas Vene võimupartei kaotab tõesti hääli? EPL.ee, 3. märts 2009
Kvintett (žanr)

**Kvintett** on muusikažanr viiele esitajale (lauljale või instrumentalistile) ehk kvintetile.

## Tuntumaid kvintette
* Mozart: kvintett klaverile ja puhkpillikvartetile K. 452 (klaver, oboe, klarnet, fagott ja metsasarv) (1784)
* Schubert: klaverikvintett A-duur, D.667 (1819), tuntud kui "Forellikvintett" (klaver, viiul, vioola, tšello, kontrabass)
* Schubert: keelpillikvintett C-duur, *op*. 163 (D.956, 1828)
* Schumann: klaverikvintett Es-duur, *op*. 44 (1842)
* Brahms: klaverikvintett f-moll, *op*. 34 (1862)
* Dvorak: klaverikvintetid A-duur, *op*. 5 (1872) ja *op*. 81 (1887)
* Bruckner: keelpillikvintett F-duur (1879)
* Brahms: keelpillikvintett F-duur, *op*. 88 (1882)
* Šostakovitš: klaverikvintett g-moll, *op*. 57 (1940)
Johannes Virolainen

**Johannes Virolainen** (31. jaanuar 1914 Viiburi vald – 11. detsember 2000 Lohja linn) oli Soome poliitik. Ta on siiani nii pikima staažiga Eduskunna liige (42 aastat) kui ka Soome pikima staažiga minister (6169 päeva).

## Haridus
Hariduselt oli Virolainen agronoom, põllumajandusteaduste doktor (1951).

## Poliitiline tegevus
* Maaliidu / Soome Keskerakonna rahvaesindaja Eduskunnas aastatel 1945–1983 ja 1987–1991, sealhulgas Eduskunna esimees 1966–1968 ja 1979–1983.
* Maaliidu / Soome Keskerakonna aseesimees (1946–1964) ja esimees (1964–1980).
* Parempoolse valitsuse peaminister 1964–1966.
* Siseminister 1950–1951
* Portfellita minister 1951
* Haridusminister 1953–1954, 1956–1957 ja 1968–1970
* Välisminister 1954–1956, 1957 ja 1958
* Põllumajandusminister 1961–1963 ja 1977–1979
* Rahandusminister 1972–1975

Johannes Virolainen, kes oli ise sunnitud lahkuma oma sünnikodust Viiburi lähedal, oli Nõukogude Liidule loovutatud aladelt evakueeritud soomlaste juhtfiguur ja Karjala tagastamise eestkõneleja.

1950. ja 1960. aastatel oli Virolainen üks Urho Kekkose usaldusmehi ja lähimaid kaastöötajaid. Muuhulgas Virolaise teravad väljaütlemised ja abielulahutus halvendasid aga 1970. aastatel tema läbisaamist teiste Keskerakonna liidritega, eelkõige Kekkose, Ahti Karjalaise ja Paavo Väyrysega, ning ta kaotas seetõttu suure osa oma populaarsusest. Sellest hoolimata valiti ta 1982. aastal Keskerakonna presidendikandidaadiks, kuid presidendivalimistel jäi ta Mauno Koivisto ja Harri Holkeri järel kolmandaks.

1989. aastal sai ta riiginõuniku aunimetuse.

## Isiklikku
Tema esimene abikaasa oli Kaarina Virolainen ja teine Kyllikki Virolainen.

Virolainen oli karsklane, kuid teatas, et ainuke põhjus napsu võtmiseks oleks Karjala tagasisaamine. Väidetavalt olevat ta seda öelnud ka Anastass Mikojanile ja Nikita Hruštšovile. Poliitilise karjääri kõrval tegutses ta kogu elu ka põllumehena oma Vironperä talus.

Johannes Virolainen oli värvikas ja populaarne poliitik. See inspireeris muuhulgas ka paljusid imitaatoreid. Ta osales ühiskonnaelus ka pärast pensionile jäämist (sageli koos abikaasa Kyllikkiga), kirjutas memuaare ning võttis oma talus vastu kõiki soovijaid. 

1994. aastal andis ta välja plaadi, millel laulab soome rahvalaule.

Tema perekonnanimi Virolainen tähendab tõlkes eestlast.

## Teosed
* "Pöytäkirjat puhuvat", 1948
* "Maaseutuhenkinen elämänkatsomus", 1949
* "Maatalousmaan arvioimisesta ja arvosta Suomessa vuosina 1934–38", 1951, väitekiri
* "Karjalainen kotikylä", 1955
* "Maalaisliiton johtavat aatteet", 1961
* "Pääministerinä Suomessa", 1969
* "Ainoa vaihtoehto – poliittinen keskusta", 1971
* "Kuka ottaa vastuun?", 1978
* "Onko valta kansalla?", 1981
* "Yöpakkasista juhannuspommiin", 1982
* "Sanoi Paasikivi", 1983
* "Muistiinpanoja ja myllykirjeitä", 1984
* "Yhden äänen presidentti", 1985
* "Vallankäyttö Kekkosen kaudella", 1986
* "Karjalaiset Suomen kohtaloissa", 1988
* "Siirtokarjalaiset 1941–44", 1989
* "Viimeinen vaalikausi", 1991
* "Polun varrelta", 1993
* "Kuvat kulkevat", 1994
* "Politiikan puolustus", 1996
* "Kolmas elämä", 1998, koos Kyllikki Virolaisega
* "Valtioneuvos muistelee", 2000
John Glenn

**John Herschel Glenn** (18. juuli 1921 Cambridge, Ohio – 8. detsember 2016 Columbus, Ohio) oli Ameerika Ühendriikide astronaut ja poliitik.

John Glenn valiti 1959. aastal NASA esimesse astronautide gruppi. Ta oli kolmas ameeriklane kosmoses. Esimese ameeriklasena tegi ta 20. veebruaril 1962 Friendship 7 pardal kolm tiiru Maa orbiidil. Lend kestis 4 tundi 55 minutit ja 23 sekundit. Pärast lendu võeti teda vastu rahvuskangelasena ja temast sai president Kennedy perekonnasõber. Glenn oli Mercury programmi viimane elusolev astronaut.

Glenn lahkus NASAst 1964. aasta alguses ning otsustas siirduda ärisse ja poliitikasse. Aastatel 1965–1974 tegutses ta ettevõtluses ning 1974–1999 esindas Ohio osariiki USA senatis. Aastatel 1976 ja 1984 osales ta Demokraatliku Partei presidendikandidaatide eelvalimistel. 

Kosmosesüstiku Discovery (STS-95) pardal sai John Glennist 1998. aastal 77-aastaselt vanimana kosmoses käinud inimene. See lend kestis 8 päeva 21 tundi ja 44 minutit. Tema peamine ülesanne oli osaleda vananemist käsitlevates uuringutes. Uuriti tema tasakaalu, taju, immuunsüsteemi reaktsiooni, luude ja lihaste tihedust, metabolismi, vereringe tööd ja und. Tehnika oli vahepeal sedavõrd arenenud, et Glenn pidi maandumisel taluma kõigest 3 g suurust ja mitte 6 g suurust ülekoormust nagu esimesel korral. Sellel lennul osales seitse inimest, kellest viis olid ameeriklased, üks hispaanlane ja üks jaapanlane. Glenn jäi vanimaks kosmoses käinud inimeseks 2021. aastani, mil kosmoses käis Wally Funk.

6. aprillil 1943 abiellus ta oma lapsepõlvekallima Anna Margaret Castoriga, kellega koos oli mänginud kooli bändis. Neil on kaks last. 

## Tunnustus
*1962 – Hubbardi medal

## Viited

## Välislingid

*NASA — John Glenn: A Journey
*John Glenn Honored as an Ambassador of Exploration
*Pildid John Glennist abikaasaga ja nende kodust
*John Glenn's Official NASA Biography
*John Glenn's Flight on ''Friendship 7'', MA-6 - as heard on KCBS Radio
*John Glenn's Flight on the Space Shuttle, STS-95
Jahipidamine

**Jahipidamine** ehk **küttimine** on jahiuluki jälitamine, püüdmine, tabamine või surmamine. Jahipidamiseks loetakse paljastatud jahirelva, vabalt liikuva jahikoera, püüniste või jahisaagiga looduses viibimist. Peetakse ka nõndanimetatud veretut jahti ehk fotojahti.

Jahti võib pidada järgmiste jahipidamisviisidega: hiilimisjaht, varitsusjaht, peibutusjaht, ajujaht, otsijaht, urujaht ja uluki püüdmine. 

Jahipidamine võimaldab reguleerida metsloomade arvukust, tagada liigilist mitmekesisust ning populatsioonide elujõulisust ja jahinduslikku produktiivsust. Samuti võimaldab jahipidamine vältida metsloomade, kaasa arvatud nuhtlusisendite, elutegevuse ja toitumise poolt tekkida võivaid kahjustusi metsamajandusele ja põllumajandusele ning ohtu inimestele.

Jahipidamisega on seotud ka salaküttimine ehk omavoliline ilma lubadeta jahipidamine. Salaküttimine on seadusega karistatav.

## Jahipidamine Eestis
Lubatud jahipidamisvahenditeks Eestis on sile- või vintraudne või kombineeritud tulirelv ja poolautomaattulirelv, mille salve mahub kuni kaks padrunit, v.a täisautomaattulirelv, püünis, v.a taldrikraud, peibutusvahend, jahikoer ja piirdelipud. 

Jahti jahiulukitele võivad pidada jahitunnistust omavad isikud vastavate jahilubade (jahiluba või suuruluki jahiluba) alusel. Jahitunnistus väljastatakse jahiseaduse alusel isikutele, kes on sooritanud jahindusalase teooria- ja relvakäsitluseksami ning pärast seda ka laskeeksami.
 
Jahipidamisõigust jahil tõendavad järgmised dokumendid: jahitunnistus, jahiluba, jahist osavõtjate nimekiri (kui peetakse kollektiivjahti), suuruluki laskekatse tunnistus (kui ollakse suurulukijahis ja seistakse kütiliinil), jahikoerapass (kui peetakse jahti koeraga).

### Jahipidamist reguleeriv jahiseadus

Eesti jahinduse peamiseks raamdokumentideks jahiseadus ja jahieeskiri, mis sätestavad jahipidamise alused, jahimaa korraldamise ja kasutamise jahimeeste poolt, metsloomade arvukuse arvestuse ja käitlemise, suurulukite majanduslikult lubatava arvukuse piirmäärad, jahipidamise alused ja korra, sh erirežiimialadel, samuti ulukikahjustusi ennetava tegevuse.

Jahiseaduse alusel korraldatakse ja antakse jahimaa kasutada jahipiirkondadena kümneks aastaks. Jahipidamise õiguse jahiühendustele (jahtkonnale) tagab kasutusõiguse leping, mis sätestab kasutaja kohustused alates ulukite loenduse ja hoolde kohta ning lõpetades küttimismahtude ja seireandmete kogumisega. Kasutusõiguse eest makstakse riigile jahipiirkonna kasutusõiguse tasu. Jahipiirkonna kasutusõiguse tasu aitab tagada jahimaakorralduse, teadusuuringute, jahimeeste täienduskoolituse ja muude ettevõtmiste rahastamist.

## Vaata ka
* jahi- ja kalastusturism
* jahikalender
* jahikott
* jahikull
* jahindus
* jahipark
* jahisarv
* jahipidamisvahendid
* kütt
* Vereta Jaht

## Viited

## Välislingid
* Jahiseadus 1. märts 2003
* Jahieeskiri 17. märts 2003
* Hundi- ja karujahist Liivimaal (inglise keeles), The Maitland Mercury & Hunter River General Advertiser., 29. detsember 1855, lk 1
* Jahimeeste käsiraamat 1924. Teos digiteerituna digitaalarhiivis DIGAR
Ivan Abarenkov

**Ivan Abarenkov** (2. august 1889 Tartu – 7. oktoober 1924 Tartu) oli eesti bibliofiil ja kirjanik (**J. Abar**), Tartu Linna Avaliku Raamatukogu esimene juhataja 16. oktoobrist 1920 kuni surmani.

## Kirjandus
*"Majad, raamatud, inimesed: 90 aastat Tartu linnaraamatukogu". Tartu Oskar Lutsu nimeline Linnaraamatukogu, 2005, lk 17–32 (ülevaate autor Elle Tarik)

## Välislingid
Ivan Abarenkov virtuaalnäitusel "Sajandi raamatukoguhoidjad"
Zhang Xueliang

**Zhang Xueliang** (hiina 張學良, Zhāng Xuéliáng, 3. juuni 1901 – 14. oktoober 2001 Honolulu) oli Hiina sõjaväelane.

1936. aastal röövis ta Chiang Kai-sheki ja sundis viimase koostööle kommunistidega. Selle eest hoidis Hiina Vabariik teda 1990. aastani (alates 1949. aastast Taiwani saarel) koduarestis.
Kuroshio

**Kuroshio** (jaapani keeles 黒潮 'must hoovus' – kuna selle vesi on sügavsinine; ka *Jaapani hoovus*, *Kurošio hoovus*; varem ka *Kurošivo hoovus*) on maailmas suuruselt teine soe hoovus Filipiini ja Ida-Hiina meres ning Vaikses ookeanis. Algab Luzoni idakaldalt, hoovab põhja. Möödunud Taiwani idakaldast, pöördub kirdesse ja möödub Riukiu saartest, seejärel hoovab edasi mööda Jaapani kagukallast. Läbides Izu saared, jõuab Vaiksesse ookeani ja ületab itta hoovates selle. 

Hoovuse soe vesi on eluks vajalik jaapani korallrahudele, mis on maailma põhjapoolseimad korallrahud.
2007. aasta Eurovisiooni tantsuvõistlus

**Eurovisiooni tantsuvõistlus 2007** oli esimene Eurovisiooni tantsuvõistlus. See toimus 1. septembril 2007 Londonis. Tantsuvõistluse võitis Soome.
## Finaali tulemused
2008. aasta Eurovisiooni tantsuvõistlus

**Eurovisiooni tantsuvõistlus 2008** oli teine Eurovisiooni tantsuvõistlus. See toimus 6. septembril 2008 Glasgow's Suurbritannias. 

Võistluse korraldas BBC Scotland. Õhtujuhid olid Graham Norton ja Claudia Winkleman. 

Osales 14 riiki. Võitis Poola 154 punktiga. Teise koha sai Venemaa, kolmanda Ukraina, neljanda Leedu ja viienda Aserbaidžaan.

Uuendusena reeglites ei võinud võistelda elukutseliste tantsupaarid. Vähemalt üks paariline pidi olema esindatavas riigis tuntud muul alal ja mitte treenitud tantsijana. Teine uuendus oli, et iga paar tantsis vaid ühe korra. 2007. aasta võistlusel oli iga paar esitanud ühe Ladina-Ameerika või standardtantsu ja vabastiilis rahvusliku iseloomuga tantsu, 2008. aastal oli kavas vaid viimane.

Esmakordselt kasutati ekspertidest koosnevat žüriid, mille otsus moodustas umbes 23% lõpptulemusest, ülejäänu otsustas telefonihääletus (žürii kõrgeim võimalik punktisumma oli 48, telefonihääletusel 156). Kui otsuse oleks teinud ainult publikuhääletus ilma žüriita, oleks Poola ikkagi võitnud.
Kristiina Piperal

**Kristiina Piperal** (sündinud 7. veebruaril 1992) oli üks TV3 2008. aasta "Eesti otsib superstaari" saate finalistidest. Ta sai finaali lohutusvoorust ja saavutas 3. koha. 

2008. aastal lõpetas ta Pirita Majandusgümnaasiumi 9. (inglise keele kallakuga) klassi ja jätkas sügisel õpinguid samas koolis.

Kristiina Piperal oli kuueaastane, kui hakkas vanema õe eeskujul klaverimängu õppima. Ta lõpetas klaveri erialal Tallinna Muusikakooli, sealsamas õppis ta ka kitarrimängu. Laulmisega hakkas Piperal tõsisemalt tegelema alles 2008. aasta jaanuaris. 10.–20. juulil 2008 astus ta üles Dagö üle-eestilisel suveturneel koos Chalice'i ja Lenna Kuurmaaga.

Kristiina Piperalile meeldib rokkmuusika. Tema lemmikud on näiteks Dagö, Suzanne Vega, Coldplay, Annie Lennox ja Cranberries.

## Välislingid
*Harro Puusild, "Ei mõtle võidule" – *Nädal*
*Katrin Pauts, "Staarjuuksuri soengumodell" – *SL Õhtuleht* 29. aprill 2008 
*Katrin Pauts, "Staarihakatis, kellele ei meeldi tähelepanu" – *SL Õhtuleht* 29. aprill 2008 
*Ilona Talumets, "Moositamine mulle ei istu!" – *Kroonika* 19. mai 2008
*Kais Allkivi, "Superstaarisaate Kristiina oma lõpuaktusel Pirita majandusgümnaasiumis ei laulnud" – *SL Õhtuleht* 21. juuni 2008
Lissaboni maavärin

**Lissaboni maavärin** oli tugev maavärin Portugalis, mis toimus 1. novembril 1755, kõigi pühakute päeval.

Suur osa Lissaboni elanikest viibis hommikusel missal. Kella poole kümne ajal tabas linna esimene kolmest tõukest. Pärast lühikest vaheaega järgnes kaheminutiline maavärin. Kõrvulukustava mürinaga varisesid kokku majad, poed ja paleed. Katedraalid ja kirikud matsid oma rusude alla sadu jumalateenistustel osalenuid.

Teise tõuke järel, mis kestis 20 minutit, ei jäänud linnas püsti ainsatki kivimaja.

Umbes 40 minutit hiljem merel tekkinud hiidlaine mattis enda alla Portugali ranniku. Kolm kuue meetri kõrgust lainet tormasid peaaegu 3 kilomeetri kaugusele sisemaale. Pärast kolmandat tõuget oli linna tabanud täielik häving.
Alfonso Carlos, San Jaime hertsog

**Alfonso Carlos Fernando José Juan Pío de Borbón y Austria-Este** (12. september 1849 London – 29. september 1936 Viin) oli Hispaania karlistlik trooninõudleja (**Alfonso Carlos I**) alates 2. oktoobrist 1931 kuni surmani.

Ta oli duellide vastane.

## Välislingid
* Elulugu
Lõuna-Platte

**Lõuna-Platte** on 707 km pikk jõgi Põhja-Ameerikas. Üks Platte jõe lisajõgesid.

Algab Kaljumägedest. Ülemjooksul voolab kakku. Mäeahelikest läbi murdnud, voolab mööda Kaljumägede idajalamit põhja. Alamjooksul pöördub kirdesse ja itta, voolab üle Suure tasandiku ja ühineb Põhja-Plattega, moodustades Platte.

Lõuna-Platte kaldal asub Denver.

Lõuna-Platte asub Colorado osariigi kirdeosas ja Nebraska osariigi edelaosas.
Pite saami keel

**Pite saami keel** on uurali keelte rühma kuuluv saami keel, mida kõneleb umbes 20 inimest Rootsis ja Norras. Pite saami keel on väga ohustatud keel.
Plays Metallica by Four Cellos

**"Plays Metallica by Four Cellos"** on Soome hevimuusika ansambli Apocalyptica 1996. aastal ilmunud debüütalbum, millel esitatakse ansambli Metallica lugusid tšellodel.

## Lood
#"Enter Sandman" – 3.41
#"Master Of Puppets" – 7.17 
#"Harvester Of Sorrow" – 6.15
#"The Unforgiven" – 5.23
#"Sad But True" – 4.48
#"Creeping Death" – 5.08
#"Wherever I May Roam" – 6.09
#"Welcome Home (Sanitarium)" – 5.50
#"Enter Sandman" (live) (boonusrada Jaapanis)
#"The Unforgiven" (live) (boonusrada Jaapanis)
Põhjasaami keel

**Põhjasaami keel** (varasemad nimetused *põhjalapi keel*, *norralapi keel*; põhjasaami keeles *davvisámegiella, sámegiella*) on uurali keelkonda kuuluv saami keel, mida kõneleb umbes 30 000 inimest Soomes, Rootsis ja Norras.

## Grammatika
### Arv ja asesõnad
Asesõnadel ja verbidel on põhjasaami keeles kolm arvu: ainsus, kaksus ja mitmus.

Kolmanda isiku asesõna ("tema", "nemad kaks", "nemad") käänamine:

## Kirjakeel
Saami kirjakeeltest kasutatakse põhjasaami kirjakeelt enim. Selle kehtiv kirjaviis kehtestati 1979. aastal. Varem oli Norras, Soomes ja Rootsis, kus keelt kasutati, käibel erinevad kirjaviisid. Põhjasaami praegune ortograafia järgib paljuski norra eeskuju. 

Põhjasaami tähestik:

**A Á B C Č D Đ E F G H I J K L M N Ŋ O P Q R S Š T Ŧ U V X Y Z Ž**

## Meedia
Kirjastused Davvi Girji ja DAT avaldavad põhiliselt põhjasaamikeelseid raamatuid. Kárášjohkas anti välja kaks korda nädalas ilmuvat ajalehte Min Áigi ja Guovdageaidnus samuti kaks korda nädalas ilmuvat ajalehte Áššu, praeguseks on need ühinenud ajaleheks Ávvir. Soome, Rootsi ja Norra rahvusringhäälingu saami toimetuste koostööna on televisioonis igal õhtul 15-minutiline põhjasaamikeelne uudistesaade, samuti on Soomes, Rootsis ja Norras põhjasaamikeelne raadiokanal.

## Meieisapalve põhjasaami keeles

Áhččámet, don guhte leat almmis.
Basuhuvvos du namma.
Bohtos du riika.
Šaddos du dáhttu,
mo almmis nu maiddái eatnama alde.
Atte midjiide odne min beaivválaš láibbi.
Ja atte midjiide min suttuid ándagassii,
nugo miige ándagassii addit velggolaččaidasamet.
Alege doalvvo min geahččalussii,
muhto beastte min bahás eret.
Dasgo du lea riika ja fápmu ja gudni agálašvuhtii.
Ámen.


## Vaata ka
* Põhjasaamikeelne Vikipeedia

## Välislingid
Lõpemeri

**Lõpemeri** on laht Saare maakonnas Muhu vallas, Väinamere osa (siselaht). See asub Kõinastu laiu ja Muhu saare looderanniku vahel.

## Välislingid
*
Lõunapassaathoovus (Atlandi ookean)

**Lõunapassaathoovus** on hoovus Atlandi ookeanis, mis hoovab lõunapoolkeral läände Aafrika rannikult Ameerika suunas kagupassaatide mõjul. Lõuna-Ameerika kirdenurgas hargneb ta Brasiilia ja Guajaana hoovuseks.

## Vaata ka
*Lõunapassaathoovus (India ookean)
*Lõunapassaathoovus (Vaikne ookean)
A (kana)

**あ** hiraganas ja **ア** katakanas (*a* rōmajis) on jaapani keele silptähestiku märk, mis märgib vokaali a.

## Päritolu
あ pärineb märk 安 *[[sōsho]]*-stiilis kujul, ア pärineb märgi '阿' võtmest (radikaalist).
I (kana)

**い** hiraganas ja **イ** katakanas (*i* rōmajis) on jaapani keele silptähestiku märk, mis märgib vokaali /i/.
N (kana)

**ん** hiraganas ja **ン** katakanas (*n* rōmajis) on jaapani keel silptähestiku märk, mida kasutatakse silbi lõpus asuva konsonandi /n/ märkimiseks.
Kalev Kotkas

**Kalev Kotkas** (sündinud 10. aprillil 1960 Tallinnas) on Eesti poliitik, endine Riigikogu liige ja Emmaste vallavanem.

## Haridus
Kalev Kotkas on lõpetanud Tallinna 4. Keskkooli 1978 ja Tallinna Polütehnilise Instituudi masinaehituse tehnoloogia erialal 1983.

## Töökäik ja tegevus ühingutes
Kotkas on töötanud Tallinna Polütehnilise Instituudi masinaehitustehnoloogia kateedris pulbermetallurgia laboratooriumi assistendina 1981–1982, insenerina, vaneminsenerina, labori juhatajana ja aspirandina 1983–1988, Sotsiaalhooldusministeeriumi ehitus- ja varustusosakonna juhatajana ning Hoolekandeasutuste Valitsuse juhataja asetäitjana 1988–1992, AS Kapa tegevdirektorina 1993–1994, Hiiu Maavalitsuse majandusosakonna juhatajana 1994–1996, Emmaste Vallavalitsuses projektijuhina 2003–2005.

Ta on Ernst Jaaksoni Sihtasutuse juhataja, MTÜ Sõru Jahtklubi liige, MTÜ Sõruotsa Külaselts liige, MTÜ Hiiumaa Tenniseklubi liige, MTÜ Emmaste Spordiklubi liige, MTÜ Eesti Rukkiselts liige, EMÜ Majandus- ja Sotsiaalinstituudi nõukogu liige, Hasartmängumaksust toetuste määramise nõukogu liige ja Eesti Ajalooliste Laevade Seltsi liige.

## Poliitiline tegevus
Kalev Kotkas oli Emmaste vallavanem 1996–1999 ja 2005–2007, Emmaste Vallavolikogu liige 1999–2005, IX Riigikogu liige ning ta oli XI Riigikogu liige ja Riigikogu maaelukomisjoni esimees. Ta on Sotsiaaldemokraatliku Erakonna liige alates 1997.

XI riigikokku pääses ta Andres Tarandi asendusliikmena, kui Tarand polnud nõus loobuma Euroopa Parlamendi liikme kohast ja loobus selle asemel riigikogu liikme kohast.

Kotkas kandideeris ka 2011. aasta Riigikogu valimistel. Ta sai Hiiu, Lääne ja Saare maakonnas 1565 häält ning osutus valituks. Ta oli XII Riigikogu liige.

Ta oli XIII Riigikogu liige 16. septembrist 2015 23. novembrini 2016.

## Viited

## Välislingid
* Hiiu Lehe intervjuu: Kalev Kotkas
Arvutispetsialist

**Arvutispetsialist** on töötaja, kelle ülesanne on asutuse arvutite tarkvara ja riistvara paigaldamine ja hooldus. 

## Vaata ka
*Andmebaasihaldur
*Peakasutaja
*Programmeerija
*Süsteemiadministraator
*Veebihaldur
*Võrguadministraator

## Välislingid
*Arvutispetsialisti töö kirjeldus
Assamalla karstiluht

**Assamalla karstiluht** asub Lääne-Viru maakonnas Tapa vallas Assamalla küla lähedal. Luht asub Pandivere kõrgustiku keskosas, umbes 1 km2 suuruses nõos, kus paikneb üle 50 karstilehtri. Sellest veidi eemal asub ala, kus allikad avanevad maapinnale, suurvee ajal moodustub sinna umbes 10 hektari suurune järvik. 

Assamalla karstiluht jääb Pandivere veekaitseala piiresse.
1957. aasta Eurovisiooni lauluvõistlus

**Eurovisiooni lauluvõistlus 1957** oli 2. Eurovisiooni lauluvõistlus. See toimus 3. märtsil 1957 Saksamaal Frankfurdis. Sarnaselt esimese võistlusega oli tegemist veel eelkõige raadiosaatega, kuid märgatavalt oli tõusnud televisiooni kasutajate arv. 

1957. aastal oli Itaalia esinduslaulu pikkus 5.09 minutit. Samal ajal Suurbritannia laul kestis vaid 1.52 minutit. Selle tõttu lisati reeglisse, et laulu maksimaalne pikkus on 3 minutit. 

See oli esimene kord, kui žüriiga kontakteeruti telefoni teel, ning seati reegel, et oma riigi poolt ei saa hääletada. 

Erinevalt eelmisest aastast olid sellel aastal lubatud ka duetid. 

Lauluvõistluse võitis Holland. 

## Tulemused
Föderatsiooninõukogu

**Föderatsiooninõukogu** (Совет Федерации) on Venemaa parlamendi (Venemaa Föderaalassamblee) ülemkoda. Iga Venemaa föderaalsubjekt (vabariik, oblast, krai, föderaalalluvusega linn, autonoomne ringkond, autonoomne oblast) on Föderatsiooninõukogus esindatud 2 senaatoriga. Föderatsiooninõukogu koosneb 170 liikmest (senaatorist).

Oma ülesehituses järgib Venemaa Keisririigi Riiginõukogu põhimõtteid.

Üks kahest iga föderatsioonisubjekti esindajast Föderatsiooninõukogus peaks esindama piirkonna seadusandlikku, teine täidesaatvat võimu. Kuna piirkondlikud seadusandlikud kogud on Ühtse Venemaa kontrolli all ja kubernerid määrab alates 2005. aastast Kreml, on Föderatsiooninõukogu tugevalt allutatud riigi täidesaatvale võimule.

Föderatsiooninõukogu esimees on alates 2011. aasta 21. septembrist Valentina Matvijenko. Aastatel 2001–2011 oli Föderatsiooninõukogu esimees Peterburi esindav Õiglase Venemaa juht Sergei Mironov, kelle Peterburi Seadusandlik Kogu mais Föderatsiooninõukogust tagasi kutsus.

Föderatsiooninõukogu pädevuses on sõjaseisukorra ja erakorralise seisukorra kehtestamine riigis ning voli andmine relvajõudude kasutamiseks väljaspool riiki. Teoreetiliselt on föderatsiooninõukogul õigus presidendi tagasikutsumiseks. 

Praktikas ei ole föderatsioonisubjektide nominaalsetel esindajatel tingimata esindatava piirkonnaga seost ja nõukogu liikme ametit peetakse sinekuuriks.

## Välislingid
*http://www.council.gov.ru/
Mod

**Mod** ehk **modifikatsioon** on arvutimängu lisa, kus on mängu originaalmaterjali muudetud või lisatud uus mis on kõrvalisiku poolt valmistatud.

Modid võivad sisaldada uusi relvi, tegelasi, tekstuure, jutustusi, heli, füüsikat ja kaarte (tasemeid).
Võidusõidumängude puhul uusi autosid, radu, heli, muudetud füüsikat jne.
F1 Challenge '99-'02

**"F1 Challenge '99-'02"** on EA Sportsi väljatöötatud arvutimäng.

Tegemist esimese Vormel-1 mänguga, mis sisaldab nelja hooaega: 1999, 2000, 2001 ja 2002.
Kõik hooajad sisaldavad kõiki sõitjaid, autosid ja radu, mis vastaval hooaja Vormel 1 kalendris olid.
Mängul on ka võrgutoetus kuni 22 mängijale.

Modifikatsioonid:
Pärast 2003. aastat on mängu pidevalt uuendatud. Saadaval on enamik Vormel 1 meistrivõistluste hooaegu koos autode ja radadega. Uuendustega on võimalik minna tagasi ajas 1950., 1960., 1970. ja 1980. aastatesse. Seni on kättesaadavad hooajad aastatest 1964–2012.

## Välislingid
* Ametlik koduleht
* F1 Challenge Eesti Liiga
F1 2002

**"F1 2002"** on EA Sportsi väljastatud arvutimäng, mis sisaldab Vormel 1 2002 hooaja sõitjaid, autosid ja radu.

Mängul on võrgutoetus kuni 22 mängijale.

## Välislingid
* Koduleht
RFactor

**"rFactor"** on arvutimäng, mille puhul on tegemist võidusõidu simulatsiooniga, kus on võimalik sõita ringrajaautodega ja vormelitega.
"rFactor" on üks tõetruumaid võidusõidusimulatsioone, pakkudes edasiarenenud füüsikat.

Mängumootoriks on isiMotor2, mis pakub öö-päeva vaheldumist. Sarnast mängumootorit kasutavad ka mitmed SimBin võidusõidusimulatsioonid nagu GTR, GT Legends, GTR2, RACE07, GTR Evolution ja Race On.

Erinevalt konkureerivatest simulatsioonidest nagu "Live for Speed", "netKar Pro" ja "SimBini" sarjad, on "rFactor" täielikult modimisvaba ning sinna saab lisada nii autosid kui ka radu.
"rFactorile" on tehtud juba üle **500** raja ja üle **200** võidusõidusarja. 
Olemas on kõik tuntumad rajad nagu Nordschleife, Monza, Silverstone, Monaco, Indianapolis jpm.
Tuntumad sarjad nagu Vormel-1, ChampCar, IndyCar, NASCAR ja paljud kereautode sarjad.

"rFactoril" on üks parimad võrgukoode, mis võimaldab puhta võidusõidu kuni 64 sõitjale.
Mängu on võimalik alla laadida "rFactori" ametlikult kodulehelt.

## Vaata ka
* F1CEL
* Eesti Virtuaalne Autospordi Liiga

## Viited

## Välislingid
* "rFactori" ametlik koduleht
* RFactorCentral – kõik "rFactori" modid, autod, rajad ja lisad
* F1CEL - Eesti suurim rFactor liiga
* Eesti Virtuaalne Autospordi Liiga
Image Space Incorporated

**Image Space Incorporated** (**ISI**) on USA arvutimängude arendamisega tegelev ettevõte, kes on loonud järgmised mängud:

*Zone Raiders
*Hot Rod Monster Squad
*Shadowgate Rising
*Sports Car GT
*F1 2000
*F1 Championship Season 2000
*F1 2001
*F1 2002
*F1 Challenge '99-'02
*NASCAR Thunder 2003
*NASCAR Thunder 2004
*Trazer
*rFactor
*rFactor2

## Välislingid
*Image Space'i koduleht
Maria Tomson

**Maria Tomson** (sünninimi **Maria Geelman**;  Aru vald, Tartumaa – 26. aprill 1966 Holstre) oli teadaolevalt kõige vanemaks elanud eestlane. Ta elas .

1864. aastal asus ta koos vanematega elama Venemaale ja pöördus tagasi Eestisse 1946. aastal.

## Viited

## Kirjandus
* Uusnas tuleb 110-a. sünnipäev. Võitleja, nr 10, oktoober 1963, lk 7.
* Jaan Riisalo. Maria Tomson 110-aastane. Rahva Hääl nr 303, 27. detsember 1963, lk 4.
* 110-aastane N. Eestis. Vaba Eestlane, nr 4, 11. jaanuar 1964, lk 3.
* Helje Loopere. Kõrge ea saladus: maal elamine ja puhas toit. Elukiri, 3/2004, lk 29–31.

## Välislingid
* Maria Tomson kalmistute registris
* 110-aastane Maria Tomson". Ringvaade "Nõukogude Eesti" nr 1 (750), jaanuar 1964
* Päevakaja. Felix Leedi reportaaž Eestimaa vanima inimesega. Eesti Raadio, 27. detsember 1963.
Delfine

**Hotell Delfine** on Pärnu majutusasutus, mis on saanud tuntuks omanike ebaseadusliku ehitustegevuse tõttu. Pärnu Linnavalitsus võttis aprillis 2008 vastu otsuse hotelli ebaseaduslik hooneosa lammutada. Lammutamine viidi lõpule mai lõpuks.

Ebaseadusliku hooneosa kaitseks levitati ajakirjanduse veebiväljaannete kommentaariumides vandenõuteooriaga sarnanevaid lugusid kohtuotsustest, mis ei lubavat Pärnu Linnavalitsusel hotelli Delfine ebaseaduslikult ehitatud hooneosa lammutada.

## Välislingid
*Delfine koduleht
*Linnavalitsus on Delfine lammutamiseks valmis, 8. aprill 2008
*Pärnu alustas Delfine juurdeehituse lammutamist lukksepa abil, 21. aprill 2008
*Täna hakati kraanaga Delfine katust lammutama, 7. mai 2008
*Delfine hotelli ebaseaduslik osa sai lammutatud, 30. mai 2008
Kildini saami keel

**Kildini saami keel** ehk **kildini keel** (Kildini saami Кӣллт са̄мь кӣлл, кӣлтса̄мь кӣлл *Kīllt sām' kīll*) on uurali keelkonna saami rühma idasaami alarühma kuuluv keel.

## Levik
Enamik Kildini saami keele kõnelejatest elab Venemaal Murmanski oblastis Koola poolsaare keskosas Lovozero külas. 

## Kõnelejate arv
Venemaa rahvaloendused annavad andmeid saami keelte (saami keele) kõnelejate kohta kokku. Peale Kildini saami keele kõneldakse Venemaal veel põhjasaami keelt, koltasaami keelt ja turjasaami keelt, kuid valdav osa saami keele kõnelejatest kõneleb Kildini saami keelt. Venemaa 2002. aasta rahvaloenduse andmetel elas Venemaal 787 saami keele valdajat. Elisabeth Schelleri andmetel 2007.–2008. aastast valdab Venemaal Kildini saami keelt mingil määral alla 700 inimese, neist üle 200 inimest valdab seda passiivselt hästi, kuid ei kasuta, ja arvatavasti alla 100 inimese kasutab seda aktiivselt igapäevaelus.     

Kildini saami keel on väga ohustatud keel.

## Murded

Kildini saami keel jaguneb kuueks murdeks:
* Arsjogki murre (*Арсёгк диалект*)
* Lujavvri murre (*Луяввьр диалект*)
* Koardegki murre (*Коардэгк диалект*)
* Kildini murre (*Кӣллт диалект*)
* Leijavvri murre (*Лейяввьр диалект*, väljasurnud)
* Mazellki murre (*Мазелльк диалект*, väljasurnud)

## Kirjakeel

Kildini saami keelt kirjutati aastatel 1933–1937 ladina kirjas, kuni võimud andsid käsu kogu saamikeelne kirjavara hävitada. 

Aastast 1982 kirjutatakse Kildini saami keelt uues kirillitsapõhises kirjas, mille lõi töörühm eesti foneetiku Arvo Eegi osalusel. Kildini saami keelseid lasteraamatuid on välja andnud ka Davvi Girji kirjastus.

## Kildini saami tähestik
**А Ӓ Б В Г Д Е Ё Ж З Һ И Й Ҋ Ј К Л Ӆ М Ӎ Н Ӊ Ӈ О П Р Ҏ С Т У Ф Х Ц Ч Ш Щ Ъ Ы Ь Ҍ Э Ӭ Ю Я**

## Grammatika
### Isikulised asesõnad
Allpool on toodud Lujavvri murde isikulised asesõnad.

### Küsisõnad
Lujavvri murde küsisõnad: **мӣ** "mis", **ке̄** "kes", **ко̄ххт**, **ма̄ххт** "kuidas", **касьт** "kus", **ко̄з** "kuhu", **куэссь** "millal", **манҍтэ** "milline".

## Kirjandus
* Антонова А. А., Э. Шеллер 2021: Саамско-русский и Русско-саамский словарь (около 16000 слов). Тромсё.
*Kildini saami keel. *Ethnologue* (Kasutatud 28.10.2008)
* Г. М. Керт. Саамский язык (кильдинский диалект). Москва, 1971.
* Куэлнэгк нёарк са̄мь кӣлэ кӣлтидтӭй я о̄ллмэ я̄л уһцей документация. Kola Saami Documentation Project. Humboldt-Universität zu Berlin, 2005–2011
* Pekka Sammallahti. The Saami languages. Kárášjohka: Davvi Girji 1998.
* Н.С. Шаршина, Э. Шеллер, А.А. Антонова. Са̄мькилсыййт (о̄ххпнуввэмтуй). 1. Грамматика. 2. Лексика. Луя̄ввьр, 2008.

## Välislingid
Linnaelanikud (provintsiaalõigus)

**Linnaelanikud** (saksa keeles *die Stadtbewohner*) olid üks neljast (koos aadli, vaimulike ja talupoegadega) Läänemere kubermangude ja Narva linna seisusest.

Linnaelanike hulka kuulusid:

*aukodanikud
*gildikaupmehed
*literaadid
*väikekodanikud
*tsunftiliikmed
*vabad inimesed, teenijad ja töölised

Linnaelanikud jagunesid linnakodanikeks ja mittekodanikeks (isikud, kellel ei olnud konkreetses linnas kodanikuõigusi).
1958. aasta Eurovisiooni lauluvõistlus

**1958. aasta Eurovisiooni lauluvõistlus** oli kolmas Eurovisiooni lauluvõistlus ja see toimus 12. märtsil 1958 Hilversumis Hollandis. Selle võitis Prantsusmaa.

Sellel lauluvõistlusel rakendati esimest korda reeglit, et eelmise aasta võitja saab järgmise aasta võistluse korraldusõiguse. Esimesel lauluvõistlusel kaks aastat tagasi osales vaid seitse riiki, siis oli veel plaan, et osalevad riigid korraldavad võistlusi kordamööda. Kuid juba järgmisel aastal lõid lauluvõistlusel kaasa ka Suurbritannia, Austria ja Taani, ning 1958. aastal Rootsi, siis oleks see muutunud ebapraktiliseks. Kui 1957. aasta võitja Holland nõustus võistlust korraldama, otsustatigi teha reegel, mille kohaselt järgmise aasta võistluse korraldab eelmise aasta võitja, milles on siiski viiel korral erandeid tehtud.

Itaalia esinduslaul "Nel Blu Dipinto Di Blu" tuli kolmandaks, kuid sai hakkama Eurovisiooni-laulule võimatuga – see jõudis 18. augustil USA Billboardi edetabelis nädalaks (ning uuesti 1. septembril neljaks nädalaks) esikohale.

## Finaali tulemused
1961. aasta Eurovisiooni lauluvõistlus

**1961. aasta Eurovisiooni lauluvõistlus** oli 6. Eurovisiooni lauluvõistlus ja see toimus 18. märtsil 1961 Cannes'is Prantsusmaal. Selle võitis Luksemburg.
## Finaali tulemused
Nohipalu järved

**Nohipalu järved** (ka *Nohipalo järved*) on järvestik Põlvamaal Räpina vallas. Need on Valgjärv ja Mustjärv. 

Mustjärv on huumustoiteline ja väikese läbipaistvusega, Valgjärv aga oligotroofne ja Eesti üks läbipaistvaimaid. Viimases leidub ka mitmeid taimharuldusi, näiteks järv-lahnarohtu.

Järved jäävad Meenikunno maastikukaitseala territooriumile.
Roosna-Alliku külmaallikate ala

**Roosna-Alliku külmaallikate ala** (ka Eipre allikad) paikneb Järva maakonnas Paide linnas Pandivere kõrgustiku lääneosas. 

Sealsel märgalal avanevad 1,5 km pikkuse ja 0,5 km laiuse lõigu moodustuvad allikad. Neist saab alguse Pärnu jõgi. Allikaala summaarne vooluhulk on 100–870 l/s. Neist allikaist üks suurimaid on Tiit Eipre nimeline allikas, mille vooluhulk on 20–80 l/s. 

Märgalal pesitseb arvukalt (vee)linde.

Allikate kaitseks on loodud Roosna-Alliku külmaallikate kaitseala.

## Viited
Straight Outta Compton

**Straight Outta Compton** on ansambli N.W.A teine album. Album ilmus 1988. aastal.

## Lood
#"Straight Outta Compton" 4:19
#"Fuck tha Police" 5:45
#"Gangsta Gangsta" 5:36
#"If It Ain't Ruff" 3:34
#"Parental Discretion Iz Advised" 5:16
#"8 Ball" (remix) 4:52
#"Something Like That" 3:35
#"Express Yourself" 4:25
#"Compton's N the House" (remix) 5:20
#"I Ain't tha 1" 4:54
#"Dopeman" (remix) 5:20
#"Quiet on tha Set" 3:59
#"Something 2 Dance 2" 3:22
Pärsia keel

**Pärsia keel** (pärsia keeles فارسی *fārsī*) on indoeuroopa keel, mis on Iraanis ametlik keel. Pärsia keelt kirjutatakse mugandatud araabia kirjas. 

Pärsia keele lähedased sugulaskeeled on dari ja tadžiki keel, mida sageli loetakse pärsia keele variantideks.

Tänapäevases pärsia keeles puudub grammatiline sugu.

## Välislingid

*Pärsia nimede kirjutus ja hääldus EKI teatmikus
Saltser

**Saltser** ehk **tsinkkloriid** on jootevedelik, mida kasutatakse erinevate metallide (nagu raud, teras, vask, valgevask, pronks, plii) tinaga jootmisel. Saltser on soolhappe tsingiga küllastatud tsinkkloriidi ZnCl_2 vesilahus.
Tristan ja Isolde

**"Tristan ja Isolde"** on lugu, mis põhineb romantilisel ja traagilisel legendil, millest on tehtud palju versioone (näidendeid, oopereid jne). 

Legend jutustab keerulisest armastusest Cornwalli elunautlejast rüütli Tristani ja Iiri printsessi Isolde vahel. 

See jutustus põhineb tõenäoliselt romantilisel lool kuningas Arthurist, rüütel Lancelotist ja kaunist Guineverest.
Kariloom

**Kariloom** on karjatatav koduloom. 

Kariloomad on näiteks hobused, veised, lambad.

## Vaata ka
*lihaloom
*lüpsiloom
*loomakasvatus
Järvekaur

**Järvekaur** (*Gavia arctica*) on kaurlaste sugukonda kuuluv keskmise suurusega veelind. Rahvasuus nimetatakse teda ka **kakerdajaks** (tema järgi on saanud nime Kakerdaja raba).

## Levila

Järvekaur pesitseb Euraasia ja sageli Alaska lääneosas. Talvitub merel või suurtel järvedel, talvituslevila pesitsuslevilast hoopis laiem.

Eestis on ta väga haruldane haudelind, kelle pesitsusaegset arvukust hinnatakse 3–10 paarile; talvist arvukust 200–1000 isendile.

## Välimus

Järvekauri on hõlbus eristada, kui ta on hundsulestikus. Puhkesulestikus võib teda teiste kauridega segi ajada. Sulestikus domineerivad valged ja mustad toonid. Talvesulestikus ülalt ühtlaselt pruunikashall ning altpoolt siidjalt valge, aerodünaamilise üle poole meetrise kehakujuga, tiibade siruulatusega meeter ja veidi peale. Täiskasvanud isaslinnud kaalult üle kolme ja emaslinnud alla kolme kilo.

Linnu üldpikkus on 58–73 cm ja tiibade siruulatus 110–130 cm.

## Eluviis
Järvekaurid on väga head sukeldujad. Peamiselt söövad nad väikeseid kalu. 

## Viited

## Välislingid

* 

*Järvekaur YouTube'is